S-39/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 3. janúar 2023, á hendur S-kk-þgf S-kk-þgf, kt. [...], [...], [...]Hafnarfirði, fyrir umferðarlagabrot með því að hafa, föstudaginn 24. desember 2021, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 0,67 ‰) um Ármúla og Álftamýri í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 2. janúar 2023, gekkst ákærði undir greiðslu sektar með viðurlagaákvörðun Héraðsdóms Reykjavíkur 28. september 2009 fyrir akstur undir áhrifum áfengis. Ákærði var síðan dæmdur í 45 daga fangelsi með Héraðsdómi Reykjaness [...] meðal annars fyrir akstur undir áhrifum ávana- og fíkniefna en brotið var framið 18. september 2010. Þá var ákærði dæmdur í 4 mánaða fangelsi með dómi Héraðsdóms Reykjaness [...] meðal annars fyrir akstur sviptur ökurétti og akstur undir áhrifum ávana- og fíkniefna. Þá var hann aftur dæmdur í 4 mánaða fangelsi með dómi Héraðsdóms Reykjaness [...] meðal annars fyrir akstur sviptur ökurétti og akstur undir áhrifum ávana- og fíkniefna. Með dómi Héraðsdóms Vesturlands 19. apríl 2013 var ákærði sakfelldur fyrir akstur undir áhrifum ávana- og fíkniefna og akstur sviptur ökurétti en ekki gerð sérstök refsing. Þávar ákærði dæmdur í 30 daga fangelsi með dómi Héraðsdóms Reykjaness 5. nóvember 2013 fyrir akstur sviptur ökurétti. Ákærði var síðan dæmdur í 4 mánaða fangelsi með Héraðsdómi Reykjavíkur [...] meðal annars fyrir akstur sviptur ökurétti og akstur undir áhrifum ávana- og fíkniefna.

Að lokum gekkst ákærði undir greiðslu sektar með lögreglustjórasátt 5. janúar 2022 fyrir akstur sviptur ökurétti og akstur undir áhrifum áfengis.

Brot þau sem ákærði er sakfelldur fyrir nú voru framin áður en ákærði gekkst undir síðastgreinda lögreglustjórasátt og verður ákærða því dæmdur hegningarauki í samræmi við 78. gr. almennra hegningarlaga nr. 19/1940.

Við ákvörðun refsingar nú er við það miðað að ákærði hafi nú í sjötta sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis og í fimmt asinn gerst sekur um akstur sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 7 mánaða fangelsi.

Með vísan til lagaákvæða í ákæru er ævilöng svipting ökuréttar ákærða áréttuð frá uppkvaðningu dómsins að telja.

Ákærði greiði 26.000 krónur í sakarkostnað.

Af hálfu ákæruvaldsins flutti málið K-kvk-nf E-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf S-kk-nf, sæti fangelsi í 7 mánuði.

Á réttuð er ævilöng svipting ökuréttar ákærða.

Ákærði greiði 26.000 krónur í sakarkostnað.

H-kvk-nf S-kvk-nf B-kvk-nf